Muzeo de Monmouth

La Muzeo de Monmouth (), ankaŭ konata kiel Muzeo Nelson kaj Loka Historia Centro (), estas muzeo en Monmouth, Monmouthshire, sud-orienta Kimrio. Ĝi eksponas kolekton de objektoj asociitaj al Admiralo Horatio Nelson. La muzeo estas lokita en la malnova Market Hall en la urbocentro de Monmouth, proksime de Rivero Monnow, Kastelo de Monmouth kaj Agincourt Square.

 Historio 
La kolekto Nelson estis donacita al la urbo de Monmouth fare de Damo Georgina Llangattock, vidvino de loka bienulo kaj bonfaranto de la urbo, John Rolls, 1-a Barono Llangattock kaj patrino de Charles Rolls, kiu amasigis la kolekton de memoraĵoj de Nelson dum la malfrua 19-a kaj frua 20-a jarcentoj. La kolekto inkluzivas la spadojn de mar-oficiroj de Nelson (kaj tiujn de la kapitulacintaj franca kaj hispana mararmeaj komandantoj en Trafalgar), leterojn de Nelson ambaŭ al sia edzino kaj al Lady Hamilton kaj plurajn aĵojn rememorigantaj la venkojn de Nelson, lian karieron en Royal Navy kaj lian viziton, kun Hamilton-oj, al urbo Monmouth, The Kymin kaj Sud-Kimrio. Ankaŭ eksponataj estas memoriga tabla arĝentaĵo, presaĵoj, pentraĵoj, glasoj, potoj kaj modeloj de la Batalo apud Trafalgar. Inter la objektoj el la vizito de Nelson troviĝas la tablo uzata kiam li manĝis en la Ronda Domo de The Kymin.

La kolekto ankaŭ enhavas kelkajn falsaĵojn de Nelson, inkluzive vitran okulon pretendita esti lia, kvankam li perdis la vidon, ne la okulglobon mem; temas pri modelo por instrui ĥirurgion. La muzeo ankaŭ konservas aĵojn rilatajn al la historio de la urbo Monmouth kaj al arĥeologio, kaj arĥivon rilatan al Charles Rolls kaj lia familio. Unu notinda ekzemplo de ĉi tio estas la sola konata ekzemplero de originala Ĉapo de Monmouth, datiĝanta de la 16-a jarcento.
maldekstra|eta|Keith Kissack kun Karlo, princo de Kimrujo en Muzeo de Monmouth, 1975
dekstra|eta|La sola konata ekzemplero de originala Ĉapo de Monmouth, datiĝanta el la 16-a jarcento, eksponita en la muzeo
La muzeo malfermiĝis en 1924, en la gimnastikejo sur Glendower Street kiun la familio Llangattock donacis por marki la plenaĝiĝon de John Maclean Rolls en 1891. Ĝi translokiĝis al sia nuna loko en 1969 post kiam la Market Hall estis plene remeblita kaj redezajnita. La tuta centra parto de la konstruaĵo de Market Hall estis detruita de incendio en 1963.Gathering the Jewels: The New Market Hall fire, Monmouth, 1963




 Bildoj de la muzea kolekto 
 Nekategoriitaj 

 Church Street, Monmouth 

 Preĝejoj 

 Drybridge Street, Monmouth 

 Inundoj de Monmouth 

 Ponto Monnow 

 Monnow Street 

 Priory Street 

 Rolls Hall 

 Shire Hall, Monmouth 

 Bildoj fare de W.A Call 

 Referencoj 

 Vidu ankaŭ 
 Ĝardeno Nelson

 Eksteraj ligiloj 

 Oficiala retejo 
 GTJ: Gathering the Jewels

Kategorio:Muzeoj en Britio
Kategorio:Konstruaĵoj en Kimrio
Kategorio:MonmouthpediA